এ পি এছ চি কেলেংকাৰীত অভিযুক্ত কাৰাবন্দী হৈ থকা ২১ জন ৰাজপত্ৰিত বিষয়াৰ জামিন আবেদন শুকুৰবাৰে পুনৰ নাকচ কৰিছে বিশেষ ন্যায়াধীশৰ আদালতে।
'অভিযুক্তসকলে অন্য প্ৰাৰ্থীক বঞ্চিত কৰি চৰকাৰী চাকৰি পাবৰ কাৰণে আন অভিযুক্তক ধন আদায় দিছিল। তেওঁলোকে চৰকাৰী চাকৰি লাভ কৰিবলৈ অসৎ আৰু দুৰ্নীতিৰ উপায় অৱলম্বন কৰিছিল যিটোৱে সামগ্ৰিকভাৱে গোটেই সমাজখনকে ক্ষতি কৰিছে।' বিশেষ ন্যায়াধীশৰ আদালতে এইদৰে মন্তব্য কৰি অভিযুক্ত ২১ জন বিষয়াৰ জামিন আবেদন নাকচ কৰে।
ৰাজ্যৰ সৰ্ববৃহৎ নিযুক্তি কেলেংকাৰী সংঘটিত কৰা অসম লোকসেৱা আয়োগৰ দুৰ্নীতিৰ গোচৰত বৰ্তমান কাৰাবন্দী হৈ থকা ২১ জন ৰাজপত্ৰিত বিষয়াই জামিন বিচাৰি বিশেষ ন্যায়াধীসৰ আদালতত জামিন আবেদন কৰিছিল যদিও আদালতে তেওঁলোকৰ জামিন নামাঞ্জুৰ কৰে।
জামিন আবেদন নাকচ কৰা এই ২১জন ৰাজপত্ৰিত বিষয়া হৈছে ক্ৰমে -জয়ন্ত কুমাৰ নাথ, চাবিৰা ইমৰাণ, দেবজিৎ বৰা, গীতালি দলে, সুনয়না আইদেউ, ৰাজৰ্ষি সেন ডেকা, ৰুমী শইকীয়া, দ্বিথুন বৰগয়াৰী, সুদীপ্তা গোস্বামী ভট্টাচাৰ্য, কুনাল দাস, জ্যোতিৰ্ময় অধিকাৰী, বৰ্ণালী দেবী, কৌশিক কলিতা, দীপক খনিকৰ, বদৰুল ইছলাম চৌধুৰী, যতীন্দ্ৰ প্ৰসাদ বৰুৱা, প্ৰসেনজিৎ কুমাৰ ঘোষ, হিমাংশু চৌধুৰী, মানস প্ৰতীম হালৈ, জয়দেৱ মহন্ত আৰু হেমন্ত শইকীয়া।
কোন জিকিল পাঁচখন ৰাজ্যৰ বিধান সভাৰ উপনিৰ্বাচনত ??
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
